Å+ta+vare+på

** Mål: **
//I år har vi valgt å fordype oss i bærekraftig utvikling. Vi ønsker at barna skal lære seg og ta vare på seg selv, hverandre og naturen. Vi vil fremme en forståelse for at dagens handlinger vil få konsekvenser for fremtiden. Det å utvikle barnas evne til å tenke kritisk,stille spørsmål, være ansvarlige og vise solidaritet mener vi er avgjørende for et mer bærekraftig samfunn//. (Årsplanen for Skavli barnehage)

Vi vil ta utgangspunkt i boken; **"Den gamle mannen og hvalen,"** av Stian Hole. Her møter vi mannen Cornelius som bor sammen med katten sin Trass, oppe i nord - Norge.

__**Uke 47:**__

Hvaler er spennende. Hvor stor er egentlig en hval? Vi bruker kroppsmål som målenhet for å komme frem til lengden på en hval.
===="Det er bred enighet om at barn først må forstå de grunnleggende aspektene i måling med vilkårlige enheter før de blir presentert for standardenheter" (Jeg er størst! - Vigdis Flottorp, 2016, s. 22). ==== 

Vi sett nærmere på skattene vi fant i Moss. Hva skal vi bruke skattene til? Barna kom med flere forslag: 1. Lage gaver til mamma og pappa 2. Lime det på ark 3. Lage glasslykter 4. Lage julepynt 5. Smelte det til nytt glass 6. Gi det bort til noen 7. Leke med de

__**Uke 46:**__ Barna er veldig opptatt av hvaler. Til samling presenterte vi tre ulike hvaler som finnes. Blåhval, Spermhval og Knølhval. Barna fikk se bilder av de og vi samtalet om kjennetegn, størrelse og farge. Etter dette tegnet barna hvaler. Barna viste god konsentrasjon og oppmerksomhet rundt aktiviteten og flere av barna var tydelig opptatt av hvilken hval de hadde tegnet.

I forbindelse med interessen for hvaler dro vi på tur med Bastøferja over til Moss. På veien dit kikket vi etter hvaler i vannet, "hvalsafari". Vi så dessverre ingen hvaler men flere små fyrtårn, slik som Cornelius har. I Moss var vi på en strand hvor vi fant mange fine skatter langs vannkanten. Barna var raskt igang med å samle, sortere og kategorisere skattene. Noen fant mange skjell i forskjelige varianter mens andre fant mange slipte glasskår i ulike farger og former. Vi var enige om at det finnes mye fint som også er søppel, men at det ikke var så lurt å kaste søppel i vannet da fisker og dyr spiser dette og blir syke.



__**Uke 45:**__ Denne uken har barna blitt presentert for et iscenesatt uttrykk inne på grupperommet. Elementer fra boka som spor og sekken til Cornelius som frempek om innhold. Barna begynte raskt å undre seg over hva dette var, hvorfor det var her og hva de små glassbitene på teppet og opp stigen skulle representere. Vi leste en side videre i boka og fikk vite at Cornelius strevde med å få hvalen ut i vannet. Barna oppdaget etterhvert et tau som lå oppi sekken og flere av barna foreslo at dette tauet hadde noe med hvalen å gjøre. Barna ønsket å kjenne på de slipte steinene - i hånda og mot kinnet. "Glatte", "fine" og "kalde" sier barna. Flere av barna foreslo å leite etter slike skatter på egenhånd langs strandkanten...

__**Uke 44:**__ Nå er det lenge siden vi har hørt noe fra Cornelius. Vi leser alle sidene frem til dit vi har kommet, barna forteller om Halvor og Cornelius, at de er uvenner og at de ikke har snakket sammen med på lenge. De forteller at hvalen er kjempe stor, større enn hvithai. Vi lurer litt på hvor stor en hval faktisk kan være og undres oss over hvordan Cornelius kan klare å hjelpe hvalen ut i vannet igjen.

__**Barna foreslo dette:**__

1. "Cornelius kan leie kranbil" 2. "Han kan dytte den ut" 3. "Han kan få hjelp av noen andre" 4. "Cornelius kan trekke han ut med et tau" 5. "Man kan sette en pinne under han og vippe han ut i havet".

__**Uke 36**__ Vi har fått et brev fra Cornelius, hvor han takker for at vi tar vare på Trass for han. Han ga oss også en oppgave; hva liker egentlig Trass? Det lå også en bok med i konvolutten, og den handler om Cornelius og Trass! Sammen med boken lå det flere ord og noen bilder. Vi gikk gjennom et og et ord, og pratet om hva de kan bety, før vi leste 2 sider av boka. Nå må vi fine ut hva Trass liker å spise.. - uværsskyer - Gud bor i havet - væromslag - godværsskyer - bølger i håret - speider ut over havet - innebygd barometer - fornemme - bitre uvenner - skimte ||
 * [[image:Den gamle mannen og hvalen (3).JPG width="362" height="486"]] || [[image:skavli/Den gamle mannen og hvalen (2).JPG]] ||
 * [[image:Den gamle mannen og hvalen (1).JPG width="304" height="406"]] || Her er listen over ord/setninger fra teksten, som barna fikk presentert;

Vi har funnet en etterlysning. En som heter Cornelius har mistet katten sin Trass. Og om man finner katten må man ringe telefonnummeret på lappen. Kan dette være den samme Cornelius som eier sekken? Vi må leite høyt og lavt! Barna hører mjauing overalt, og løper i alle retninger. Tilslutt finner vi han i ønskebrønnen. Men hva gjør vi nå? Jo vi må ringe nummeret på lappen. Hva skal vi si? Hva om han ikke tar telefonen? Hva om dette er en annen Cornelius? For at alle skal få høre, legger vi oss i en sirkel på gresset og slår nummeret. Det svarer i andre enden..... Og det er helt riktig Cornelius, han eier både sekken og katten! Han blir så glad for at Trass er funnet i god behold. Men han har ikke mulighet til å hente han akkurat nå. Så Cornelius spør om ikke vi kan passe på Trass? Og det kan vi selvfølgelig:)
 * Uke 35**

Men hvor skal Trass sove? Kan han bli med barna hjem en dag hver? Hva liker han å spise? Hva liker han å leke? Og hørtes ikke Cornelius egentlig ut som en dame? Spørsmålene er mange. Men vi var enige om at Trass trenger en seng først. Så da var det bare å sette i gang.
 * [[image:Den gamle mannen og hvalen uke 35 (6).JPG width="264" height="376"]] || [[image:Den gamle mannen og hvalen uke 35 (7).JPG width="264" height="376"]] ||
 * [[image:skavli/Den gamle mannen og hvalen uke 35 (8).JPG width="285" height="213"]] ||  ||


 * [[image:Den gamle mannen og hvalen uke 35 (1).JPG width="264" height="376"]] || [[image:Den gamle mannen og hvalen uke 35 (10).JPG width="265" height="377"]] ||

** Uke 33-34 **
På Løvøya, fant vi en sekk. Den lå ved kapellet. For å finne eieren av sekken, måtte vi åpne den for å se om noe inni kunne fortelle oss noe. Oppi sekken var det et par briller, en bok og 3 bilder. Inni boken stod det at den tilhører Cornelius. Bakpå bildene stod det navn; Halvor, Laura og Cornelius. Alle barna fikk prøve brillene.

Vi har nå i 2 uker fablet om hvem denne mannen er, og hvordan skal vi få gitt tilbake sekken?

Barna sier:

// - Jeg kjenner ingen som heter Cornelius //

// - Jeg tror pappa kjenner en som heter det. // // - pappaen min var barn i gamle dager. //

// - Vi kan ta med sekken til barnehagen, kanskje noen der kjenner Cornelius? //

// - Laura er en jente //

// - Kanskje han er dø? //

// - Alt blir stort med brillene på //

// - vi må bruke et kart for å finne ut hvor han bor //

// - vi må ringe på alle dører og spørre //

// - kanskje bussen kan hjelpe oss? //

// - vi må dele oss opp, så banker vi på noen dører hver //

// - kanskje han ønsket seg noe ved ønskebrønnen? Ost - for det liker han, tror jeg. Eller kanskje nye briller. //

// - jeg håper han jobber i Italia, for jeg elsker å være der. //


 * [[image:Den gamle mannen (3).JPG width="309" height="275"]] || [[image:Den gamle mannen (4).JPG width="302" height="276"]] ||
 * [[image:Den gamle mannen (1).JPG width="306" height="289"]] || [[image:Den gamle mannen (2).JPG width="295" height="296"]] ||